**STUDENTSKI ZBOR
Sveučilište u Splitu
Livanjska 5/IV, 21000 Split
www.szst.hr****zbor@szst.hr** **Ova e-mail adresa je zaštićena od spam robota, nije vidljiva ako ste isključili JavaScript
Split, 29. siječnja 2010.**

 **Poštovane kolegice i kolege,
studentice i studenti,**

obavještavamo vas da je postignut dogovor između Studentskog zbora, grada Splita i JGP „Promet“ prema kojemu će od 1. veljače 2010. godine svi redovni studenti, koji su do sada kupovali pokaznu kartu za I. zonu po cijeni od 115,00 kn, imati mogućnost kupnje pokazne karte za I. zonu po cijeni od 61,00 kn.

Kako bi to pravo iskoristio student treba prilikom kupnje pokazne karte šalterskom službeniku predočiti uvjerenje o redovnom studiranju ovjereno od studentske referade fakulteta, a na poleđini potpisano od strane predsjednika Studentskog zbora  fakulteta i ovjereno pečatom Studentskog zbora. Uz ovo uvjerenje student treba predočiti indeks ili osobnu iskaznicu. Uvjerenja o redovnom studiranju ovjerena od studentske referade i potpisana i ovjerena od Studentskog zbora studenti će moći preuzeti u referadi fakulteta ili na onom mjestu gdje im se inače nalaze ovjerena uvjerenja u roku dva dana.

Kako bi se uskladili svi studentski zahtjevi JGP „Promet“ će produžiti važenje pokazne karte iz siječnja do 8. veljače.

Srdačan pozdrav,

Predsjednik Studentskog zbora
Sveučilišta u Splitu

Vide Popović, v.r